**Jesse Paukku** (s. 9. toukokuuta 1994 Joensuu) on suomalainen jääkiekkoilija, joka pelaa Tšekin toiseksi korkeimmalla sarjatasolla 1. česká hokejová ligan Berani Zlínissä. Hän on pelipaikaltaan vasen laitahyökkääjä.

Ura
---

### Seuraura

Paukku on Jokipoikien kasvatti. Hän oli kaudella 2009–2010 C-nuorten SM-karsinnoissa joukkueensa paras pistemies, maalintekijä ja syöttäjä tehoilla 6+7=13. Paukku pelasi suurimman osan kaudestaan kuitenkin Jokipoikien B-nuorissa, joiden paras maalintekijä hän oli 21 osumallaan. Huhtikuussa 2010 Paukku teki kaksivuotisen sopimuksen seuran Mestis-joukkueen kanssa. Hän ei kuitenkaan tehnyt Mestis-debyyttiään vielä kaudella 2010–2011, vaan Paukun kausi eteni suurimmaksi osaksi vielä Jokipoikien A-nuorissa. Hän oli A-nuorten I-divisioonan karsinnoissa joukkueen paras maalintekijä seitsemällä osumallaan. Kevään 2011 A-nuorten SM-liigan karsinnoissa Paukku oli tehoilla 1+6=7 Jokipoikien paras syöttäjä ja hän jakoi joukkueen sisäisen pistepörssin voiton Lauri Hukkasen ja Perttu Lappalaisen kanssa.

Kaudella 2011–2012 17-vuotias Paukku debytoi Jokipoikien Mestis-joukkueessa, jossa hän pelasi kolme runkosarjaottelua tehden yhden syöttöpisteen. Paukku pelasi suurimman osan kaudestaan seuran A-nuorissa, joiden paras syöttäjä ja toiseksi paras pistemies hän oli runkosarjassa tehoilla 14+25=39. Kevään 2012 A-nuorten SM-liigan karsinnoissa Paukku oli Jokipoikien paras maalintekijä viidellä osumallaan. Joukkueen kausi päättyi sarjanousuun. Kaudella 2012–2013 hän nousi Jokipoikien A-nuorten varakapteeniksi. Paukku oli tehoilla 14+13=27 joukkueen paras maalintekijä ja toiseksi paras pistemies Kasimir Puruskaisen jälkeen. Hän voitti myös A-nuorten SM-liigan alivoimamaalipörssin neljällä osumallaan. Paukku pelasi kauden aikana Mestiksessä 13 runkosarjaottelua tehopistein 4+2=6. Hänen läpimurtoyritystään sotkivat kuitenkin loukkaantumiset. Myös kaudella 2013–2014 Paukku kärsi loukkaantumisista ja hänen roolinsa Jokipojissa jäi lähinnä alempiin ketjuihin. Paukun ensimmäinen täysi Mestis-kausi toi 32 runkosarja- ja viidessä playoff-ottelussa tehot 2+7=9.

Jokipojat siirtyi kaudeksi 2014–2015 taloudellisista syistä pelaamaan Suomi-sarjaan. Paukku oli joukkueen paras maalintekijä ja toiseksi paras pistemies Eetu Rissasen jälkeen tehoilla 18+20=38. Hän voitti kauden päätteeksi Suomi-sarjan -mestaruuden ja nousi Jokipoikien kanssa taas Mestikseen kaudeksi 2015–2016. Paukun kausi oli hyvin nousujohteinen ja hän oli tehoilla 16+14=30 joukkueen toiseksi paras maalintekijä ja kolmanneksi paras pistemies. Paukku valittiin Mestiksen helmikuun 2016 kuukauden pelaajaksi. Hän sijoittui tehoilla 7+10=17 koko Mestiksen pudotuspelien pistepörssissä toiseksi edellään vain Jukureiden Roope Ranta. Paukku voitti kauden päätteeksi Mestis-pronssia.

Kaudella 2016–2017 Jokipojat lainasi Paukun 5. joulukuuta 2016 vieraissa Vaasan Sportia vastaan pelatun ottelun ajaksi Hämeenlinnan Pallokerhon SM-liigajoukkueeseen paikkaamaan loukkaantumisia. Hänet merkittiin liigadebyytissään HPK:n nelosketjun oikeaan laitaan Severi Sillanpään ja Jaakko Turtiaisen viereen. Paukku sai ottelussa jääaikaa 10.52 minuuttia. Hän avasi sensaatiomaisesti myös maalitilinsä SM-liigassa heti kahdella osumalla, joista toinen jäi HPK:n 1-2-voittoon päättyneen ottelun ratkaisumaaliksi. Kaj-Ove Ahlmark valitsi Paukun ottelun Alumnien tähtien ykköstähdeksi. Paukku johti 28 Jokipojissa pelaamansa ottelun jälkeen joukkueen sisäistä pistepörssiä tehoilla 11+15=26 ja oli koko Mestiksen pistepörssissä kahdeksantena. Hän myös johti koko sarjan jäähypörssiä 70 minuutillaan, kunnes joulukuun 2016 lopulla Paukku siirtyi kevääseen 2019 asti ulottuvalla sopimuksella Vaasan Sportiin. Hän teki siellä 18 runkosarjaottelussa tehot 1+5=6.

Kausi 2017–2018 oli Paukulle varsinainen tulokaskausi SM-liigassa ja hän teki Sportissa 32 runkosarjaottelussa tehot 6+3=9. Syyskaudella Paukku haki toistaiseksi voimassa olevalla lainasopimuksella peliaikaa Jokipojista, jossa hän pelasi kaikkiaan 13 ottelua. Ensimmäisellä kokonaisella SM-liigakaudellaan 2018–2019 Paukku teki 55 runkosarjaottelussa tehot 5+15=20. Tammikuussa 2019 hän teki Sportin kanssa kaksivuotisen jatkosopimuksen. Kaudella 2020–2021 Paukku teki SM-liigan yhden kauden piste-ennätyksensä tehoilla 10+18=28, joilla hän oli joukkueensa paras syöttäjä Turo Asplundin kanssa ja toiseksi paras pistemies Sebastian Stålbergin jälkeen. Tammikuussa 2021 Paukku teki Sportin kanssa kaksivuotisen jatkosopimuksen.

Paukku loukkaantui harjoituskaudella 2021–2022, mikä piti hänet sivussa aina joulukuuhun 2021 saakka. Paukku pelasi kauden aikana lopulta vain 19 ottelua. Kaudella 2022–2023 hän oli kahdeksalla osumallaan sarjataulukossa viimeiseksi sijoittuneen Sportin eniten maaleja tehnyt kauden loppuun asti pelannut pelaaja, sillä joukkueen neljä parasta maalintekijää siirtyivät loppukaudella muualle.

Syyskuussa 2023 Paukku siirtyi loppukauden 2023–2024 kattavalla sopimuksella Tšekin toiseksi korkeimmalle sarjatasolle 1. česká hokejová ligan Berani Zlíniin.

### Maajoukkueura

Paukku on pelannut sekä yhdeksän nuorten että poikien maaottelua.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2009–2010 | Jokipojat | A-I-div. | 3 | 1 | 0 | 1 | 0 | – | – | – | – | – |
| 2010–2011 | Jokipojat | A-I-div. Q | 7 | 7 | 3 | 10 | 8 | – | – | – | – | – |
|  | Jokipojat | A-I-div. | 26 | 9 | 23 | 32 | 14 | – | – | – | – | – |
| 2011–2012 | Jokipojat | A-I-div. Q | 4 | 2 | 5 | 7 | 2 | – | – | – | – | – |
|  | Jokipojat | A-I-div. | 22 | 14 | 25 | 39 | 14 | – | – | – | – | – |
|  | Jokipojat | Mestis | 3 | 0 | 1 | 1 | 2 | – | – | – | – | – |
| 2012–2013 | Jokipojat | A-SM | 24 | 14 | 13 | 27 | 36 | – | – | – | – | – |
|  | Jokipojat | Mestis | 13 | 4 | 2 | 6 | 0 | – | – | – | – | – |
| 2013–2014 | Jokipojat | A-SM | 3 | 2 | 2 | 4 | 0 | – | – | – | – | – |
|  | Jokipojat | Mestis | 32 | 2 | 7 | 9 | 10 | 5 | 0 | 0 | 0 | 10 |
| 2014–2015 | Jokipojat | A-SM | 1 | 0 | 0 | 0 | 0 | – | – | – | – | – |
|  | Jokipojat | Suomi-sarja | 31 | 18 | 20 | 38 | 26 | 9 | 5 | 5 | 10 | 6 |
| 2015–2016 | Jokipojat | Mestis | 36 | 16 | 14 | 30 | 38 | 14 | 7 | 10 | 17 | 30 |
| 2016–2017 | Jokipojat | Mestis | 28 | 11 | 15 | 26 | 70 | – | – | – | – | – |
|  | HPK | SM-liiga | 1 | 2 | 0 | 2 | 0 | – | – | – | – | – |
|  | Sport | SM-liiga | 18 | 1 | 5 | 6 | 2 | – | – | – | – | – |
| 2017–2018 | Sport | SM-liiga | 32 | 6 | 3 | 9 | 4 | – | – | – | – | – |
|  | Jokipojat | Mestis | 13 | 1 | 2 | 3 | 4 | – | – | – | – | – |
| 2018–2019 | Sport | SM-liiga | 55 | 5 | 15 | 20 | 38 | – | – | – | – | – |
| 2019–2020 | Sport | SM-liiga | 56 | 7 | 9 | 16 | 42 | – | – | – | – | – |
| 2020–2021 | Sport | SM-liiga | 53 | 10 | 18 | 28 | 22 | 2 | 0 | 0 | 0 | 0 |
| 2021–2022 | Sport | SM-liiga | 19 | 1 | 2 | 3 | 2 | – | – | – | – | – |
| 2022–2023 | Sport | SM-liiga | 45 | 8 | 7 | 15 | 10 | – | – | – | – | – |
| 7 kautta | yhteensä | SM-liiga | 279 | 40 | 59 | 99 | 120 | 2 | 0 | 0 | 0 | 0 |
| 6 kautta | yhteensä | Mestis | 125 | 34 | 41 | 75 | 124 | 19 | 7 | 10 | 17 | 40 |

Lähteet
-------

* Jesse Paukku The Internet Hockey Databasessa (englanniksi)
* Jesse Paukku Eurohockey-sivustolla (englanniksi)
* Jesse Paukku *Elite Prospects*. Everysport Media Group AB.  (englanniksi)

### Viitteet

1. ↑  Jesse Paukku (@JepuPaukku) | Twitter
2. 1 2 3 4 5 6 7 8  Jesse Paukku *Elite Prospects*. Everysport Media Group AB.  (englanniksi)
3. ↑  Elite Prospects - Jokipojat U16 *eliteprospects.com*. Everysport Media Group AB. Viitattu 26.3.2019. (englanniksi)
4. ↑  Elite Prospects - Jokipojat U18 *eliteprospects.com*. Everysport Media Group AB. Viitattu 26.3.2019. (englanniksi)
5. ↑  Jokipojat julkaisi runkonsa *Jatkoaika.com*.  22.4.2010. Jatkoaika r.y. Viitattu 5.12.2016.
6. ↑  Elite Prospects - Jokipojat U20 *eliteprospects.com*. Everysport Media Group AB. Viitattu 26.3.2019. (englanniksi)
7. ↑  Elite Prospects - Jokipojat U20 *eliteprospects.com*. Everysport Media Group AB. Viitattu 26.3.2019. (englanniksi)
8. ↑  Elite Prospects - Jokipojat U20 *eliteprospects.com*. Everysport Media Group AB. Viitattu 26.3.2019. (englanniksi)
9. ↑  Elite Prospects - Jokipojat U20 *eliteprospects.com*. Everysport Media Group AB. Viitattu 26.3.2019. (englanniksi)
10. ↑  Mutanen, Eero: Jokipoikien pelaaja-arvioinnit 2013: Odotusten hahlossa *Jatkoaika.com*.  29.3.2013. Jatkoaika r.y. Viitattu 5.12.2016.
11. ↑  Holopainen, Mikko; Ohtonen, Renne: Jokipoikien pelaaja-arvioinnit 2013-2014: Kapean materiaalin maksimisuoritus *Jatkoaika.com*.  21.3.2014. Jatkoaika r.y. Viitattu 5.12.2016.
12. ↑  Elite Prospects - Jokipojat *eliteprospects.com*. Everysport Media Group AB. Viitattu 26.3.2019. (englanniksi)
13. ↑  Elite Prospects - Jokipojat *eliteprospects.com*. Everysport Media Group AB. Viitattu 26.3.2019. (englanniksi)
14. ↑  KeuPan tehosentteristä helmikuun pelaaja *Jatkoaika.com*.  3.3.2016. Jatkoaika r.y. Viitattu 5.12.2016.
15. ↑  Elite Prospects - Mestis Stats 2015-2016 *eliteprospects.com*. Everysport Media Group AB. Viitattu 26.3.2019. (englanniksi)
16. ↑  Jokipoikien tehohyökkääjä lainalle HPK:hon *Jatkoaika.com*.  4.12.2016. Jatkoaika r.y. Viitattu 5.12.2016.
17. ↑  Kokoonpanot *liiga.fi*.  5.12.2016. Jääkiekon SM-liiga Oy. Viitattu 29.3.2021.
18. ↑  Ottelutilastot *liiga.fi*.  5.12.2016. Jääkiekon SM-liiga Oy. Viitattu 5.12.2016.
19. ↑  Otteluseuranta *liiga.fi*.  5.12.2016. Jääkiekon SM-liiga Oy. Viitattu 5.12.2016.
20. ↑  Jesse Paukku Sportin riveihin - neljälle pelurille jatkosopimukset *Jatkoaika.com*.  29.12.2016. Jatkoaika r.y. Viitattu 29.12.2016.
21. ↑  Jesse Paukku lainalle Jokipoikiin *vaasansport.fi*.  27.9.2017. Hockey-Team Vaasan Sport Oy. Viitattu 13.3.2018.
22. ↑  Sport ja Jesse Paukku jatkosopimukseen *vaasansport.fi*.  16.1.2019. Hockey-Team Vaasan Sport Oy. Viitattu 17.1.2019.
23. ↑  Elite Prospects - Sport *eliteprospects.com*. Everysport Media Group AB. Viitattu 6.5.2021. (englanniksi)
24. ↑  Tarkkanen, Joni: Sportin hyökkäykseen kaksi jatkosopimusta − Jonne Virtanen jatkaa Vaasassa *Jatkoaika.com*.  27.3.2021. Jatkoaika r.y. Viitattu 29.3.2021.
25. ↑  Heikkinen, Petri: Paukku palaa liigakaukaloihin yli kahdeksan kuukauden tauon jälkeen, moni muukin toipunut pelikuntoon *ilkkapohjalainen.fi*.  26.12.2021. I-Mediat Oy. Viitattu 15.4.2022.
26. ↑  Elite Prospects - Sport *eliteprospects.com*. Everysport Media Group AB. Viitattu 22.3.2023. (englanniksi)
27. ↑  Vítáme dalšího seveřana! Z finské nejvyšší soutěže přichází Jesse Paukku *beranizlin.cz*.  19.9.2023. Berani Zlín, s. r. o. Viitattu 19.9.2023. (tšekiksi)